**Grozījumi Autopārvadājumu likumā**

Izdarīt Autopārvadājumu likumā (Latvijas Republikas Saeimas un Ministru Kabineta Ziņotājs,1995, 20.nr.; 1997, 8.nr.; 1998, 24.nr.; 1999, 21.nr.; 2001, 1.nr., 12.nr.; 2002, 12.nr.; 2003, 23.nr.; 2004, 10.nr.; 2005, 2.nr., 12.nr.; 2006, 1.nr., 15.nr.; 2007, 10.nr., 15.nr.; 2008, 3.nr., 24.nr.; Latvijas Vēstnesis, 2010, 174.nr, 206.nr.; 2011, 80.nr.; 2013, 40 nr.; 2015, 91.nr.) šādus grozījumus:

1. Papildināt 1.pantu ar 26.1 un 26.2 punktu šādā redakcijā:

 “261) pasažieru komercpārvadājums ar taksometru - pakalpojums, kurā pasažieris, vienojoties ar pārvadātāju, tiek aizvests uz pasažiera norādīto vietu un norēķini tiek veikti pēc brauciena, ievērojot uzskaites ierīces fiksētos rādījumus.

 262) pasažieru komercpārvadājums ar vieglo automobili - pakalpojums, kas neatbilst pasažieru komercpārvadājuma ar taksometru pazīmēm un kuru sniedz pēc pasūtījuma uz pārvadājumu līguma pamata.”

1. Papildināt 5.1 panta pirmo daļu ar 11.un 12.punktu šādā redakcijā:

„11) taksometra vadītāju reģistrāciju Ministru kabineta noteiktajā kārtībā;

12) autoostu reģistrāciju, pārreģistrāciju un autoostu darbības uzraudzību Ministru kabineta noteiktajā kārtībā.”

1. Papildināt 5.4 pantu ar 7.un 8.punktu šādā redakcijā:

“7) lēmumu par taksometra vadītāja reģistrāciju vai izslēgšanu no reģistra;

8) lēmumu izsniegt, anulēt vai apturēt uz laiku speciālo atļauju (licenci) pasažieru komercpārvadājumiem ar taksometru vai vieglo automobili.”

1. Izteikt 29.panta otro daļu šādā redakcijā:

 “(2) Taksometrs ir vieglais automobilis, kas ir reģistrēts kā M1 kategorijas transportlīdzeklis un ar kuru tiek veikti pasažieru komercpārvadājumi.”

1. Papildināt 29.pantu ar ceturto daļu šādā redakcijā:

“(4) Pasažieru pārvadāšana ar vieglo automobili par samaksu ir uzskatāma par komercpārvadājumu.”

1. Izteikt 33.panta piekto un sesto daļu šādā redakcijā:

„(5) Ministru kabinets nosaka:

1. autoostu reģistrācijas, pārreģistrācijas, reģistrācijas apturēšanas, anulēšanas un autoostu darbības uzraudzības kārtību;
2. autoostas kategorijas un obligāti sniedzamos pakalpojumus;
3. kārtību, kādā autoosta aprēķina maksu par autoostas pakalpojumu izmantošanu pārvadātājiem, kas nodrošina sabiedriskā transporta pakalpojumus.

(6) Autotransporta direkcijareģistrē, aptur vai anulē autoostas reģistrāciju. Autoostas reģistrācija dod tiesības sniegt autoostas pakalpojumus, ievērojot normatīvajos aktos noteikto kārtību.”

1. Izteikt 35.pantu šādā redakcijā:

„35.pants. Pasažieru komercpārvadājumi ar taksometru un vieglo automobili.

1. Pasažieru komercpārvadājumus ar taksometru drīkst veikt, ja pārvadātājs ir saņēmis speciālo atļauju (licenci). Speciālās atļaujas (licences) izsniedz deviņas republikas pilsētu pašvaldības un pieci plānošanas reģioni.
2. Plānošanas reģiona izsniegtā speciālā atļauja (licence) nedod tiesības veikt pasažieru komercpārvadājumu ar taksometru republikas pilsētas teritorijā, savukārt republikas pilsētas pašvaldības izsniegtā speciālā atļauja (licence) nedod tiesības veikt pasažieru komercpārvadājumu ar taksometru pārējā plānošanas reģiona teritorijā. Speciālā atļauja (licence) dod tiesības nogādāt pasažieri uz jebkuru citu vietu ārpus republikas pilsētas vai plānošanas reģiona teritorijas, kurā saņemta speciālā atļauja (licence).
3. Prasības plānošanas reģiona un republikas pilsētas pašvaldības speciālās atļaujas (licences) saņemšanai, kārtību, kādā veicama pasažieru pārvadāšana ar taksometriem, ierobežojumus taksometru radītajam piesārņojumam videi un siltumnīcefekta gāzu emisiju apjomam plānošanas reģionos un sniedzamās informācijas apjomu Valsts ieņēmumu dienestam nosaka Ministru kabinets.
4. Ievērojot šā panta trešajā daļā noteikto, kārtību, kādā veicama pasažieru pārvadāšana ar taksometriem savā administratīvā teritorijā, nosaka republikas pilsētas pašvaldības dome. Pašvaldība var noteikt arī ierobežojumus taksometru radītajam piesārņojumam videi un siltumnīcefekta gāzu emisiju apjomam.

(5) Pasažieru komercpārvadājumus ar vieglo automobili var veikt, ja pārvadātājs ir saņēmis speciālo atļauju (licenci), kuru izsniedz Autotransporta direkcija;

1. Prasības speciālās atļaujas (licences) saņemšanai un kārtību, kādā veicami pasažieru komercpārvadājumi ar vieglo automobili, nosaka Ministru kabinets.
2. Speciālā atļauja (licence) dod pārvadātājam tiesības veikt pasažieru komercpārvadājumus ar šā pārvadātāja īpašumā esošu transportlīdzekli vai Ministru kabineta noteiktajā kārtībā ar citu personu īpašumā esošiem transportlīdzekļiem.
3. Tiesības vadīt transportlīdzekli pasažieru komercpārvadājumos ar taksometru vai vieglo automobili ir tādai personai, kurai B kategorijas transportlīdzekļa vadītāja stāžs ir vismaz trīs gadi un kura ir reģistrēta Autotransporta direkcijas uzturētajā taksometra vadītāju reģistrā. Kārtību, kādā tiek veikta taksometra un pasažieru komercpārvadājumu ar vieglo automobili vadītāja reģistrācija vai izslēgšana no reģistra nosaka Ministru kabinets.

(9) Komersants, kurš sniedz elektroniskās starpniecības pakalpojumus (lietotne, tīmekļa vietne un tamlīdzīgi), ir uzskatāms par pārvadātāju un tam ir piemērojamas attiecīgajam pārvadātājam noteiktās prasības, pienākumi un atbildība.”

8. Izslēgt 39.panta piekto daļu.

9. Aizstāt pārejas noteikumu 31.punktā vārdus un skaitļus “līdz 2017.gada 28.februārim” ar vārdiem un skaitļiem “līdz 2021.gada 28.februārim”.

1. Papildināt pārejas noteikumus ar 32., 33., 34., 35.un 36. punktu šādā redakcijā:

„32. Šā likuma 5.1 panta pirmās daļas 11.un 12.punkts stājas spēkā 2018.gada 1.janvārī.

33. Ministru kabinets līdz 2018.gada 1.janvārim izdod šā likuma 33.panta piektajā daļā un 35.panta astotajā daļā minētos noteikumus. Līdz 33.panta piektajā daļā paredzēto noteikumu spēkā stāšanās dienai piemērojami Ministru kabineta 2007.gada 11.decembra noteikumi Nr.846 „Noteikumi par autoostu reģistrācijas kārtību, autoostās obligāti sniedzamajiem pakalpojumiem un kārtību, kādā autobusi iebrauc un stāv autoostas teritorijā”.

34. Šā likuma 35.panta astotā daļā noteiktā prasība par taksometra vadītāja reģistrāciju Autotransporta direkcijas uzturētajā taksometru vadītāju reģistrā stājas spēkā 2018.gada 1.janvārī.

35. Pašvaldības izsniegtā speciālā atļauja (licence) pasažieru pārvadājumiem ar taksometriem pašvaldības teritorijā, kas izsniegta līdz 2017.gada 31.decembrim, ir spēkā līdz tās derīguma termiņa beigām, bet ne ilgāk kā līdz 2018.gada 1.jūlijam.

36. Ministru kabinets līdz 2017.gada 1.oktobrim izdod šā likuma 35.panta trešajā un sestajā daļā minētos noteikumus. Līdz attiecīgo noteikumu spēkā stāšanās dienai piemērojami Ministru kabineta 2012.gada 3.jūlija noteikumi Nr.468 “Noteikumi par pasažieru pārvadāšanu ar vieglajiem taksometriem”, ciktāl tie nav pretrunā ar šo likumu.”

Satiksmes ministrs U.Augulis

Vīza: Valsts sekretāra vietā -

valsts sekretāra vietniece Dž.Innusa

23.01.2017.

835

Ž.Butāns 67028326

Zans.Butans@sam.gov.lv